./data/phi0914/phi0014/phi0914.phi0014.perseus-lat2.xml
Titus Livius (Livy)
T QuinctiusL  f Cincinnatus —eidem et Poeno cognomen additur—et Cn Iulius Mento consules facti; nec ultra terror belli est dilatus   lege sacrata, quae maxima apud eos uis cogendae       militiae erat, dilectu habito, utrimque ualidi exercitus profecti in Algidum       conuenere,  ibique seorsum Aequi, seorsum       Uolsci castra communiuere, intentiorque quam unquam ante muniendi exercendique       militem cura ducibus erat  eo plus nuntii terroris Romam attulere   senatui dictatorem dici placuit, quia etsi saepe       uicti populi maiore tamen conatu quam alias unquam rebellarant; et aliquantum       Romanae iuuentutis morbo absumptum erat   ante       omnia prauitas consulum discordiaque inter ipsos et certamina in consiliis       omnibus terrebant  sunt qui male pugnatum ab his consulibus in Algido auctores       sint eamque causam dictatoris creandi fuisse         illud satis constat ad alia discordes in uno aduersus patrum uoluntatem       consensisse ne dicerent dictatorem, donec cum alia aliis terribiliora       adferrentur nec in auctoritate senatus consules essent, Q SeruiliusPriscus , summis honoribus egregie usus,        'uos' inquit, 'tribuni plebis, quoniam ad extrema uentum est, senatus appellat       ut in tanto discrimine rei publicae dictatorem dicere consules pro potestate       uestra cogatis '  qua uoce audita occasionem oblatam rati       tribuni augendae potestatis secedunt proque collegio pronuntiant placere       consules senatui dicto audientes esse; si aduersus consensum amplissimi ordinis       ultra tendant, in uincla se duci eos iussuros   consules ab tribunis quam ab senatu uinci maluerunt, proditum a patribus       summi imperii ius datumque sub iugum tribuniciae potestati consulatum       memorantes, si quidem cogi aliquid pro potestate ab tribuno consules et—quo quid       ulterius priuato timendum foret?—in uincla etiam duci possent   sors ut dictatorem diceret—nam ne id quidem inter collegas       conuenerat— T Quinctio euenit  is A PostumiumTubertum , socerum suum, seuerissimi imperii uirum, dictatorem dixit; ab eo           L Iulius magister equitum est dictus         dilectus simul edicitur et iustitium, neque aliud tota urbe agi quam bellum       apparari  cognitio uacantium militiae munere post bellum differtur; ita dubii       quoque inclinant ad nomina danda  et Hernicis Latinisque milites imperati;       utrimque enixe oboeditum dictatori est